Čestični sastav tvari

Tijela su građena od tvari.

Sve tvari građene su od vrlo sitnih čestica koje su ljudskom oku nevidljive i između kojih se nalazi prazan prostor koji nazivamo **međuprostor** ili vakuum.

Molekule su najmanje čestice od kojih su građene tvari koje zadržavaju svojstva te tvari.

Atomi su najmanji sastavni dio tvari koji ima svojstva odgovarajućeg kemijskog elementa.

U čvrstim tijelima kemijske veze među česticama tvari jake su i teško se raskidaju.

U tekućinama su te veze slabije nego u čvrstim tvarima, a u plinovima su čestice povezane veoma slabim vezama pa se zato one raspršuju po prostoru.

Čestice tvari su u neprestanom gibanju.

Građa atoma:

Atomska jezgra (protoni i neutroni)

Elektronski omotač (elektroni)

Ion nastaje kada neutralni atom izgubi ili primi elektron i tada više nije neutralan.